Skaistakalnio tiltas

Skaistakalnio tiltas – pėsčiųjų tiltas per Nevėžio upę Panevėžio mieste. Tiltas stovi nedidelės Sporto gatvės tęsinyje, praėjus pro Šv. Petro ir Povilo parapijos senąsias kapines, jungia senamiestį su Skaistakalnio parku .

 Istorija 
Tarpukaryje Skaistakalnio parko dalys priklausė Lietuvos kariuomenei ir miesto savivaldybei. Į tuometinį gausiai lankomą Vytauto parką miestiečiai patekdavo pastatytais lieptais. Pavasario potvyniai kartais juos nunešdavo. Gresiant potvyniams, nepatvarūs lieptai į Vytauto parką, miesto valdybos sprendimu, kuriam laikui buvo nuimami.Panevėžio istorijos puslapiai. Skaistakalnio parkas paneveziokrastas.pavb.lt Sovietmečiu dalis teritorijos priklausė sovietų kariškiams. Buvo įkurtos aviacijos bazės dirbtuvės, Nevėžio pakrantė apjuosta ilgesne kaip 1 km ir 2,2 metro aukščio gelžbetonine tvora.Sovietinio monstro Panevėžio Skaistakalnio parke dienos suskaičiuotos delfi.lt 2021-01-15

Šiuolaikinis Skaistakalnio tiltas pastatytas 1967 m. Krantus sujungė virš upės iškilusi gelžbetoninė arkinė konstrukcija be tarpinių atramų. Takas nutiestas jos viršumi. Kapinių pusėje statinys atremtas į apsauginį pylimą. Parko pusėje ant iškilusio tilto buvo patenkama užlipant laiptais. Upės plotis po tiltu – apie 30 m.https://maps.lt/short/bb756def Skaistakalnio tiltas žemėlapyje maps.lt

2021–2023 m. vyko tilto rekonstrukcija kartu su Skaistakalnio parko sutvarkymu. Siekiant statinį pritaikyti neįgalių lankytojų, dviratininkų judėjimui, parko pusėje buvo nugriauti laiptai, vietoje kurių įrengti du gelžbetoniniai nusileidimo takai – rampos. Tilto ir naujųjų rampų dangos padengtos asfaltbetoniu. Tako šonuose įrengtos vertikalios medinės atramos-turėklai, statiniui suteikę naujos išraiškos. Susidėvėjusios statinio konstrukcijos sustiprintos. Vietoje, esančioje tarp tilto rampų (nusileidimų), numatyta įrengti apžvalgos, renginių stebėjimo aikštelę.Tvarkomi tiltai greitai neatsivers sekunde.lt 2022-01-16/Skaistakalnio parko rekonstrukcija pratęsta iki metų pabaigos: paaiškino, kodėl jp.lt 2023-08-13Po ilgos pertraukos statybininkai vėl ėmėsi tvarkyti Skaistakalnio parko pėsčiųjų tiltą sekunde.lt 2023-05-27

 Literatūra 

 Henrikas Kebeikis. Žvilgsnis į Lietuvos tiltus. - Kaunas: „Kopa“, 2004. - ISBN 9955-9711-0-X.

 Šaltiniai  

 Nuorodos 

 Sąrašas:Tiltai per Nevėžį
 Skaistakalnio parkas efoto.lt (nuotrauka)
 Lietuva senose fotografijose. Skaistakalnio tiltas facebook.com (nuotrauka)


Kategorija:Tiltai per Nevėžį
Kategorija:Panevėžio tiltai
Kategorija:Lietuvos pėsčiųjų tiltai
Kategorija:Lietuvos arkiniai tiltai